google/wiki40b huggingface dataset:
Διαιρέτης

Ένας ακέραιος αριθμός  ονομάζεται διαιρέτης ενός ακέραιου αριθμού , αν και μόνο αν υπάρχει ακέραιος αριθμός , ο οποίος πολλαπλασιαζόμενος με τον  δίνει αποτέλεσμα , δηλαδή . Συμβολίζεται  και διαβάζεται: ο  διαιρεί τον . Άλλες εκφράσεις που μπορούν να χρησιμοποιηθούν είναι: ο  διαιρείται ακριβώς με τον , ή ότι το  είναι πολλαπλάσιο του . 
Για παράδειγμα λέγεται: ο 2 διαιρεί τον 6 (με πηλίκο 3) ή ο 6 διαιρείται ακριβώς από τον 2 ή ο 6 είναι πολλαπλάσιο του 2, διότι υπάρχει ο ακέραιος 3 έτσι ώστε: 6 = 3 Χ 2. Ακόμη και ο -2 διαιρεί τον 6, διότι υπάρχει ο ακέραιος -3 έτσι ώστε 6 = (-3) Χ (-2).
Η διαιρετότητα είναι μια από της βασικές έννοιες της θεωρίας αριθμών και αναφέρεται στην διαίρεση ακεραίων.

Ορισμός

Για τον ορισμό του διαιρέτη μπορούμε να χρησιμοποιήσουμε την πράξη του πολλαπλασιασμού ή την πράξη της διαίρεσης. Ο δεύτερος ορισμός πρέπει να αποφεύγεται γιατί δημιουργεί ασάφειες σε θέματα που αφορούν το 0 και αυτό γιατί δεν μπορεί να υπάρξει διαίρεση με 0. Η διαιρετότητα είναι μια σχέση μεταξύ των ακεραίων και όχι μια πράξη. Είναι μια σχέση όπως η ανισότητα, όπου λέμε   (διότι από τον ορισμό της ανισότητας ), αλλά δεν «ταυτίζεται» με το αποτέλεσμα της πράξης της αφαίρεσης, που είναι ο αριθμός .

Ορισμός με την πράξη του πολλαπλασιασμού

Ένας ακέραιος αριθμός  ονομάζεται διαιρέτης ενός ακέραιου αριθμού , αν και μόνο αν υπάρχει ακέραιος αριθμός , ο οποίος πολλαπλασιαζόμενος με τον  δίνει αποτέλεσμα , δηλαδή , όπου () το σύμβολο της πράξης του πολλαπλασιασμού. Συμβολίζεται , δηλαδή με μια κάθετο ανάμεσα στο  και το , 
Το σύμβολο της διαιρετότητας  δεν πρέπει να συγχέεται με το σύμβολο της διαίρεσης ( ή ).
Στην περίπτωση που ο  δεν είναι διαιρέτης του  συμβολίζεται  και διαβάζεται: ο  δεν διαιρεί τον .
Διατύπωση του ορισμού με μαθηματική σημειογραφία: ,    και  ,   
Ο , γενικά στην πράξη της διαίρεσης λέγεται πηλίκο. Στην περίπτωση που , το  λέγεται και παράγοντας του .

Ορισμός με την πράξη της διαίρεσης

Ένας άλλος ορισμός είναι με την χρήση της διαίρεσης: «Ένας ακέραιος αριθμός  ονομάζεται διαιρέτης ενός ακέραιου αριθμού , αν και μόνο αν η διαίρεση  είναι τέλεια. Δηλαδή το αποτέλεσμα είναι ακέραιος ()», θέτοντας έτσι τον σημαντικό περιορισμό του .
Ο ορισμός αυτός μας οδηγεί στα ίδια αποτελέσματα με τον προηγούμενο απορρίπτοντας όμως την ιδιότητα: «αν , τότε  », που λέει ότι το 0 είναι διαιρέτης του εαυτού του και αυτό διότι η διαίρεση  δεν ορίζεται.
Στην βιβλιογραφία συναντάμε ορισμό της διαιρετότητας με την πράξη της διαίρεσης και επιπλέον μπορεί να δέχεται ότι κάθε ακέραιος είναι διαιρέτης του μηδενός (« για κάθε  »), θέση που είναι λάθος.
Ταναγραίες κόρες

Οι Ταναγραίες κόρες είναι περίφημα αρχαία Ελληνικά έργα πλαστικής τέχνης από τερακότα. Παρουσιάζουν γυναίκες σε όρθια ή καθιστή στάση που προέρχονται από τα κοροπλαστικά εργαστήρια της Τανάγρας της αρχαίας Βοιωτίας. Το μέγεθός τους κυμαίνεται από 15 ως 35 εκατοστά και χρησίμευαν ως ταφικά κτερίσματα ή ως γούρια στον κάτοχό τους.

Περιγραφή, ερμηνεία και κατασκευή

Οι Ταναγραίες κόρες παρουσιάζουν ως επί το πλείστον ευγενείς κυρίες, πρότυπα ιδανικής ομορφιάς και μόδας της εποχής τους. Η ενδυμασία είναι πολυτελής και περίτεχνα διπλωμένη, ενώ τονίζουν τις ωραίες γραμμές του σώματος. Η κεφαλή και κόμη έχει όλα τα αριστοκρατικά χαρακτηριστικά, ακόμη και όταν είναι καλυμμένη με μαντήλι. Συνοδεύονται δε και με καλαίσθητα και πολύτιμα αξεσουάρ, όπως σκουλαρίκια, βεντάλιες, καπέλα και άλλα. Σπάνια συναντούμε και θεότητες, όπως την Αφροδίτη. 
Είναι άξιο θαυμασμού, πως ένα απλό αγροτικό χωριό σαν την Τανάγρα έκανε τόσο θαυμάσια έργα για την εποχή τους, ενώ η καλή κοινωνία που απεικονίζουν βρισκόταν μάλλον στην Αθήνα και την Αλεξάνδρεια. 
Αρχικά χρησιμοποιήθηκαν ως νεκρικά παραθέματα, σε τάφους νεαρών γυναικών, γι' αυτό συμπεραίνουμε, ότι η τέχνη αυτή εξελίχθηκε ως έκφραση της ιδανικής και τέλειας ομορφιάς, σοφίας και καλλιτεχνίας, και ως συνοδεία της αγαπημένης νεκρής στον κόσμο μετά τον θάνατο. Ίσως να ήταν και αφιερώματα στην θεά Αφροδίτη, η οποία εκπροσωπούσε το ιδανικό της θηλυκής ομορφιάς, οι Μούσες εκπροσωπούσαν την καλλιτεχνική Μουσική, επιστήμη, ρητορική ικανότητα, γλυπτική, ζωγραφική, καλλιγραφία. Πιθανώς να χρησίμευαν ως φυλακτό ή για γούρι, και γι' αυτό συνόδευαν τις γυναίκες σε όλη τους τη ζωή, από την παιδική ηλικία ως το θάνατο. 
Η κατασκευή των Ταναγραίων κορών ήταν εξελιγμένη σε βαθμό βιομηχανοποίησης. Οι κατασκευαστές ονομάζονταν «κοροπλάστες» και χρησιμοποιούσαν ξύλινα καλούπια, τα οποία πολλές φορές είχαν πρότυπο κάποιο πραγματικό πρόσωπο. Οι κεφαλές, και μερικές φορές και τα χέρια, κατασκευάζονταν ξεχωριστά από τα σώματα και προσαρμόζονταν μετά το ψήσιμο. Μια στρογγυλή ή συχνότερα τετράγωνη οπή στην όπισθεν όψη χρησίμευε ως διέξοδος των καυτών αερίων κατά την διάρκεια του ψησίματος, έτσι ώστε να αποφεύγονται οι ρωγμές και τα σπασίματα. Μετά την αποθέρμανση ζωγράφιζαν την επιφάνεια με άσπρο χρώμα (όχι σμάλτο), το οποίο χρησίμευε ως υπόβαθρο για την υπόλοιπη πολύχρωμη διακόσμηση των λεπτομερειών. Συχνά η λευκή μπογιά δεν κρατούσε πολύ και ξεφλούδιζε, γι' αυτό πολλά από τα ευρήματα δεν διατηρούν τον αρχικό τους ζωγραφικό διάκοσμο. Όσα όμως έχουν διατηρηθεί, είναι πανέμορφα δείγματα τέχνης. Πολλά των σημαντικότερων μουσείων, όπως το Λούβρο, το Βρετανικό Μουσείο, το Αρχαιολογικό Μουσείο του Βερολίνου, το Μουσείο Ερμιτάζ της Αγίας Πετρούπολης, το Μουσείο Ελληνικής και Ρωμαϊκής Τέχνης της Αλεξάνδρειας φιλοξενούν συλλογές Ταναγραίων κορών. Ιδίως στην Αλεξάνδρεια, όπου και κατασκευάζονταν στην αρχαιότητα, η φήμη τους ήταν πολύ μεγάλη.
Οβελίσκος της Χατσεψούτ

Ο Οβελίσκος της Χατσεψούτ είναι αρχιτεκτονικό μνημειώδες έργο αρχαίας αιγυπτιακής τέχνης. Πρόκειται για στήλη με πυραμιδοειδή κορυφή που βρίσκεται στο Λούξορ. Ανεγέρθηκε με εντολή της Φαραώ Χατσεψούτ που βασίλευσε από το 1473 ως το 1458 π.Χ.

Ιστορικό

Η Χατσεψούτ, κατά τη διάρκεια της βασιλείας της, διέταξε την ανέγερση δύο οβελίσκων στο Καρνάκ στον μεγάλο ιερό ναό του θεού Άμωνα. Οι οβελίσκοι αυτοί τοποθετήθηκαν ανάμεσα στον 4ο και τον 5ο πυλώνα. Και οι δύο ήταν μονολιθικής κατασκευής, ύψους 30 μέτρων. Η ανέγερσή τους ήταν τόσο θεαματική, που απαθανατίστηκε σε μεταγενέστερα μνημεία της Χατσεψούτ, όπου εξυμνούνταν τα επιτεύγματά της. Από τους δύο οβελίσκους, ένας μόνο έχει διατηρηθεί ενώ τα συντρίμμια του άλλου βρίσκονται σήμερα κοντά στην ιερή λίμνη του ναού. Επίσης έχει βρεθεί και τρίτος οβελίσκος, ύψους 40 μέτρων, ο οποίος είχε ραγίσει κατά την κατασκευή του και αχρηστεύτηκε. Ο Φαραώ Τούθμωσης Γ΄ μάταια αποπειράθηκε την αποπεράτωσή του, με μικρότερο ύψος. Το λείψανό του βρίσκεται ακόμα στο λατομείο του Ασουάν.

Περιγραφή

Ο οβελίσκος έχει σχήμα στήλης, τετραγωνικής διατομής, ύψους 30 μέτρων. Η πυραμιδοειδής κορυφή του ήταν επίχρυση και λαμπύριζε στο άπλετο φως του καλοκαιρινού αιγυπτιακού ήλιου. Έφερε δε επιγραφές της πανηγυρικής στέψης της Φαραώ Χατσεψούτ. Στις τέσσερις πλευρές της στήλης είναι σμιλευμένες αιγυπτιακές επιγραφές που εξιστορούν τα επιτεύγματα της Φαραώ και τα γεγονότα της εποχής της βασιλείας της.

Ερμηνεία

Η ερμηνεία της στήλης της Χατσεψούτ εναρμονίζεται με την ερμηνεία του οβελίσκου στην αρχαία αιγυπτιακή τέχνη. Ο ήλιος στην αρχαία Αίγυπτο είχε εξουσία. Έδινε ζωή, και την αφαιρούσε. Η γερακοκέφαλη θεότης Ρα, ένας σημαντικός θεός στην αρχαία Αιγυπτιακή θρησκεία, ο οποίος προσδιορίζεται κατά κύριο λόγο με τον ήλιο, ήταν η δημιουργική δύναμη που έδινε και έπαιρνε. Κάθε νύχτα έδινε μάχη και νικούσε τις δυνάμεις του σκότους. Γι' αυτό και κάθε Φαραώ ταυτιζόταν με αυτή την θεότητα και εθεωρείτο τέκνο του επί Γης.
Νίκος & Σωκράτης Ερήμης

Ίδρυση

Ο Νίκος & Σωκράτης Ερήμης ιδρύθηκε το 1956 κατά τη διάρκεια του απελευθερωτικού αγώνα της ΕΟΚΑ. Την εποχή εκείνη πολλά σωματεία δημιουργούνταν για την εξυπηρέτηση του αγώνα, έχοντας ως πρόσχημα την αθλητική δράση. Αρχικά το σωματείο ονομαζόταν «Δικέφαλος Αετός» και στη συνέχεια μετονομάστηκε σε «ΣΕΚ Ερήμης». Στη συνέχεια άλλαξε το όνομα σου σε «Νίκος» και το 1975 πήρε το σημερινό του όνομα: Εθνικός Σύλλογος Νίκος & Σωκράτης Ερήμης. Τα ονόματα Νίκος και Σωκράτης προέρχονται από δύο αγωνιστές μέλη του σωματείου. Ο πρώτος είναι ο Νίκος Γεωργίου (προς τιμήν του οποίου το σωματείο είχε ονομαστεί αρχικά «Νίκος») ο οποίος ήταν αγωνιστής της ΕΟΚΑ την περίοδο 1955-1955. Έπεσε μαχόμενος το Φεβρουάριου του 1964 κατά την προσπάθεια απελευθέρωσης του αστυνομικού σταθμού Επισκοπής, ο οποίος είχε καταληφθεί από Τουρκοκύπριους στασιαστές, την περίοδο των δικοινοτικών διαταραχών. Ο δεύτερος είναι ο Σωκράτης Σωκράτους ο οποίος έπεσε μαχόμενος τον Αύγουστο του 1974 κατά την τουρκική εισβολή. Ο Σωκράτους ήταν ταυτόχρονα και μέλος του εθνικού σωματείου Ζακακίου, το οποίο επίσης πήρε το όνομα του από αυτόν (Πανίκος & Σωκράτης Ζακακίου).

Αγροτικό Ποδόσφαιρο

Ο Νίκος & Σωκράτης Ερήμης από την ίδρυση του έως την ένταξη του στη ΚΟΠ το 2008 συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Κατέκτησε 4 κύπελλα ΠΑΑΟΚ. Το 2008 συμμετείχε στο πρωτάθλημα ένταξης ΣΤΟΚ. Προκρίθηκε στον τελικό όπου έχασε στην παράταση με 2-1 από τον Κωνστάντιος & Ευριπίδης Τραχωνίου, ωστόσο η δεύτερη θέση του εξασφάλισε τη συμμετοχή στη Δ΄ κατηγορία.
Κωνσταντίνος Μάνος (ηθοποιός)

Τηλεταινίες

Το Μυστήριο του Μινώταυρου, ελληνο-βελγική παραγωγή (Μινώταυρος, γαλλόφωνος ρόλος)

Μουσική

Συμμετοχή στο δίσκο της Αθηνάς Μόραλη «Χίλιες και μία Νύχτες», σε μουσική Μίνου Μάτσα.
Αμμούν

Βιογραφικά στοιχεία

Ήταν ασκητής. Η καταγωγή του ήταν από την Αίγυπτο. Άκμασε το έτος 330 επί Κωνσταντίνου του Μεγάλου. Επειδή οι γονείς του τον πίεσαν να παντρευτεί, ο Αμμούν μετά τον γάμο έπεισε την γυναίκα του να απαρνηθούν και οι δυο τα εγκόσμια, να διατηρήσουν την παρθενία τους και να ασκητέψουν. Ζήσαν και οι δύο επί δεκαοκτώ χρόνια με άσκηση και προσευχή και μετά χώρισαν. Ο Αμμώνιος για χάριν πιο ασκητικού βίου πήγε στο όρος της Νιτρίας, όπου έμεινε είκοσι δύο χρόνια μέχρι το τέλος της ζωής του. 
Λένε ότι ο Μέγας Αντώνιος είδε τους αγγέλους να ανεβάζουν την ψυχή του Αμμούν ουρανό. 
Ο Παλλάδιος, ο Σωζομενός και ο Σωκράτης ιστορούν πολλά αξιοπερίεργα περί της ευσέβειας, του ήθους και των θαυμάτων που έκανε ο Αμμούν.
Θέμα Βουκελλαρίων

Το Θέμα Βουκελλαρίων ήταν θέμα (διοικητική διαίρεση) της Βυζαντινής Αυτοκρατορίας. Περιελάμβανε περιοχές της κεντρικής-νότιας Μικράς Ασίας. Δημιουργήθηκε περί τον 8ο αιώνα, καλύπτοντας το μεγαλύτερο μέρος των περιοχών της Φρυγίας, της Γαλατίας και της Παφλαγονίας.
Pobeda (airline)

Ιστορία

Η εταιρεία Budget Carrier, LLC καταχωρήθηκε στις 16 Σεπτεμβρίου 2014 με την Aeroflot ως τον μοναδικό μέτοχο. Πρόκειται για τη δεύτερη προσπάθεια της Aeroflot να αποτελέσει φορέα χαμηλού κόστους, μετά την Dobrolet, η οποία έπαυσε να λειτουργεί από τον Αύγουστο του 2014.  Η Pobeda έλαβε πιστοποιητικό αερομεταφορέα στις 11 Νοεμβρίου 2014 και πραγματοποίησε την πρώτη της πτήση στης 1 Δεκεμβρίου του ίδιου έτους  από τη Μόσχα-Βνούκοβο πρός το Βόλγκογκραντ . Ο μεταφορέας ξεπέρασε 2 εκατομμύρια επιβάτες τον Σεπτέμβριο του 2015, μετά από εννέα μήνες λειτουργίας.  
Η αεροπορική εταιρεία ήλπιζε να ξεκινήσει πτήσεις απο την Μόσχα προς την Μπρατισλάβα τον Οκτώβριο του 2015  αλλά η Ρωσική Ομοσπονδιακή Υπηρεσία Αεροπορικών Μεταφορών απέρριψε την αίτηση για τη διεξαγωγή διεθνών πτήσεων καθώς η αεροπορική εταιρεία θα έπρεπε να κάνει πτήσεις εσωτερικού για τουλάχιστον δύο χρόνια πρώτα.  Ωστόσο, το αεροδρόμιο της Μπρατισλάβα και η Pobeda ανακοίνωσαν την έναρξη της πρώτης διεθνούς πτήσης στη Μπρατισλάβα, η οποία άρχισε στις 19 Δεκεμβρίου 2015. Η Pobeda προωθεί επίσης τις υπηρεσίες της από τη Μόσχα στη Βιέννη και την Αυστρία μέσω ενός προγράμματος fly-and-ride.  
Τον Δεκέμβριο του 2015, η Pobeda ακύρωσε τη σχεδιαζόμενη πτήση προς το Σάλτσμπουργκ αφού πωλήθηκαν μόνο 34 εισιτήρια.

Ατυχήματα και συμβάντα

Δεν υπήρξαν ατυχήματα με το αεροσκάφος της Pobeda Airlines που οδήγησε στην απώλεια αεροσκαφών, το θάνατο των επιβατών ή των μελών του πληρώματος. 
Στις 11 Νοεμβρίου 2016, αεροσκάφος Boeing 737-800 βγήκε σχεδόν 20 μέτρα από το διάδρομο του αεροδρομίου Cheboksary μετά την προσγείωση. Όλοι οι επιβάτες και το πλήρωμα επιβίωσαν.
Πολιτειακό Πολυτεχνείο της Καλιφόρνια

Το Πολιτειακό Πολυτεχνείο της Καλιφόρνια (California Polytechnic State University ή συνηθέστερα Cal Poly) στο Σαν Λουίς Ομπίσπο είναι κρατικό πανεπιστήμιο των ΗΠΑ στην Πολιτεία της Καλιφόρνια. Το εν λόγω πανεπιστήμιο ιδρύθηκε το 1901 και κατά παράδοση δίδει ιδιαίτερη έμφαση και είναι γνωστό για τις επιδόσεις του στα αντικείμενα των Πολυτεχνικών και Γεωπονικών σχολών. Το Cal Poly διαφοροποιείται ως προς τις διδακτικές πρακτικές του στο ότι δίδει ιδιαίτερη σημασία στη μάθηση διά της εφαρμογής (learn by doing approach) η οποία ως φιλοσοφία εμπεριέχεται και στο ρητό του πανεπιστημίου "Discere Faciendo" (μάθε πράττοντας). Η προσέγγιση της εφαρμογής στην εκπαίδευση καθιστά το Cal Poly ιδιαίτερα επιθυμητό ανάμεσα στους υποψηφίους για εισαγωγή στην τριτοβάθμια εκπαίδευση στις ΗΠΑ. Τα χρώματα του Πανεπιστημίου είναι το πράσινο και το χρυσό. Κατά το 2016 στο πανεπιστήμιο φοιτούσαν συνολικά 21306 φοιτητές. Η έδρα του πανεπιστημίου βρίσκεται στην πόλη Σαν Λουίς Ομπίσπο, στην κεντρική Καλιφόρνια.
Ανδρέας Τσίπας

Τα πρώτα χρόνια

Ο Ανδρέας Τσίπας γεννήθηκε στον Άγιο Παντελεήμονα Φλώρινας το 1904 και ήταν Σλαβομακεδόνας. Εργαζόταν ως αγρότης και ως καπνεργάτης και εντάχθηκε στο ΚΚΕ στη δεκαετία του '20. Το 1934 έγινε μέλος της Κεντρικής Επιτροπής του ΚΚΕ.

Δικτατορία Μεταξά και αποφυλάκιση από την Ακροναυπλία

Το 1936 στην περίοδο της δικτατορίας της 4ης Αυγούστου συνελήφθη και φυλακίστηκε στην Ακροναυπλία μέχρι το 1941. Εκεί ήταν στην ηγεσία της καθοδήγησης μαζί με τους Γιάννη Ιωαννίδη, Κώστα Θέο, Βασίλη Βερβέρη και Μιχάλη Σινάκο. 
Στις 30 Ιουνίου 1941 με επέμβαση της Βουλγαρικής πρεσβείας αποφυλακίστηκε σαν σλαβομακεδόνας από την Ακροναυπλία μαζί με 26 άλλα μέλη του ΚΚΕ.

Στην ηγεσία του ΚΚΕ

Αμέσως μετά την αποφυλάκισή του μετέβη στην Αθήνα και εργάστηκε για την ανασυγκρότηση του ΚΚΕ. Την περίοδο Μαΐου – Ιουνίου 1941 συγκροτήθηκε η λεγόμενη Νέα Κεντρική Επιτροπή του ΚΚΕ (ΝΚΕ) με τέσσερα μέλη: τον Πέτρο Ρούσο, την Χρύσα Χατζηβασιλείου, τον Παντελή Καραγκίτση και τον Ανδρέα Τσίπα. Στις 1-3 Ιούλη του 1941 συνήλθε στην Αθήνα η 6η Ολομέλεια της ΚΕ του ΚΚΕ από τα 4 μέλη της ΝΚΕ και τους Κώστα Λαζαρίδη και Ανδρέα Τζήμα. Η Ολομέλεια κάλεσε τον ελληνικό λαό, τα κόμματα και τις οργανώσεις του σε ένα εθνικό μέτωπο απελευθέρωσης. Γραμματέας της ΝΚΕ ανέλαβε ο Ανδρέας Τσίπας με εντολή του έγκλειστου στην Ακροναυπλία Γιάννη Ιωαννίδη. Την 1η Αυγούστου 1941, με την καθοδήγηση της ΝΚΕ, εκδόθηκε το πρώτο φύλλο της νέας σειράς του Ριζοσπάστη. 
Τον Δεκέμβριο του 1941 ο Ανδρέας Τσίπας αντικαταστάθηκε στη θέση του Γραμματέα της ΚΕ από τον Γιώργη Σιάντο, που λίγο καιρό πριν δραπέτευσε κατά τη μεταγωγή του από τις φυλακές της Κέρκυρας. Ύστερα από ένα σύντομο χρονικό διάστημα ο Τσίπας απομακρύνθηκε από κάθε υπεύθυνη καθοδηγητική θέση γιατί, παρά το ανεπτυγμένο ιδεολογικοπολιτικό του επίπεδο, παραβίαζε θεμελιώδεις συνωμοτικούς κανόνες και ήταν εθισμένος στο αλκοόλ. Μετά την καθαίρεσή του ως στοιχείου λούμπεν, μετακινήθηκε στη Σόφια.

Εμφύλιος

Κατά τη διάρκεια του Εμφυλίου συμμετείχε στη ΝΟΦ. Μετά την ήττα του ΔΣΕ εγκαταστάθηκε στη Γιουγκοσλαβία, στην πόλη Μοναστήρι (Μπίτολα) όπου έζησε μέχρι το τέλος της ζωής του, το 1956.
Πανελλήνιο πρωτάθλημα κωπηλασίας 1951

Το πανελλήνιο πρωτάθλημα κωπηλασίας 1951 διοργανώθηκε στο Παλαιό Φάληρο. Νικητής σύλλογος αναδείχθηκε ο Όμιλος ερετών. Η απονομή των επάθλων έγινε μετά την λήξη των αγώνων, στο εντευκτήριο του Ν.Ο.Π.Φ. παράλληλα με την διεξαγωγή χοροεσπερίδας, προς τιμήν των φιλοξενουμένων αθλητών από Θεσσαλονίκη και Ρόδο.
Αγαθοκλής (εγγονός του Αγαθοκλή)

Βιογραφία

Ήταν γιος ενός -αγνώστου σε εμάς ονόματος- άνδρα και της Θεοξένας της Νεότερης, κόρης τού Αγαθοκλή Α΄ τυράννου των Συρακουσών.
Ο πάππος του Αγαθοκλής Α΄ έγινε μετά βασιλιάς της Σικελίας (βασ. 317-289 πΧ). Η σύζυγος τού Αγαθοκλή Α΄, η Θεοξένα η Πρεσβύτερη, ήταν ετεροθαλής αδελφή τού Πτολεμαίου Β΄ (βασ. 283-246 πΧ). Ο Αγαθοκλής πατήρ γεννήθηκε στην Αίγυπτο στα τέλη της βασιλείας τού Πτολεμαίου Α΄ (βασ. 305-283 πΧ) ή κατά τη βασιλεία τού Πτολεμαίου Β΄. Μεγάλωσε μάλλον στην Αλεξάνδρεια. Όταν ήταν βασιλιάς ο Πτολεμαίος Β΄ εξόρισε την ανιψιά του Θεοξένα τη Νεότερη στη Θηβαΐδα, μάλλον στον Κοπτό, καθώς είχε κατηγορήσει ψευδώς πρόσωπα σε αυτόν. Ο πάπυρος που αναφέρει το περιστατικό είναι φθαρμένος στο σημείο των ονομάτων, έτσι δεν γνωρίζουμε ποια είναι. Χρονολογικά το συμβάν έγινε, τότε που εξορίστηκε η Αρσινόη Α΄, πρώτη σύζυγος τού Πτολεμαίου Β΄, δηλ. το 274/3 πΧ.
Αν και ο Αγαθοκλής πατήρ ήταν ευγενής την περίοδο των Πτολεμαίων, λίγα γνωρίζουμε γι' αυτόν.
Τσαν Τινγκ-Ι

Πρώτα χρόνια

Η Τσαν έλαβε το πτυχίο νομικής της από το Εθνικό Πανεπιστήμιο της Ταϊβάν το 1990. Επίσης, το 1990 έλαβε και ένα πτυχίο νομικής από το Πανεπιστήμιο του Λονδίνου στο Ηνωμένο Βασίλειο το 1990. Έλαβε το μάστερ της στη διοίκηση επιχειρήσεων στο Εθνικό Πανεπιστήμιο Τσενγκτσί το 2008.
Μιχαήλ Πανάρετος

Βιογραφία

Μπήκε στην υπηρεσία της αυτοκρατορικής Αυλής όταν αυτοκράτορας ήταν ο Αλέξιος Γ' Μέγας Κομνηνός και το 1363 έλαβε τα αξιώματα του πρωτοσεβαστού και του πρωτονοταρίου. Έγραψε το χρονικό με τίτλο Περί των της Τραπεζούντος βασιλέων των Μεγάλων Κομνηνών όπως και πότε και πόσον έκαστος εβασίλευσαν, το οποίο καλύπτει τα γεγονότα από την ίδρυση της Αυτοκρατορίας της Τραπεζούντος (1204). Στη μορφή που σώζεται περιέχει τουλάχιστον πέντε καταχωρίσεις με ημερομηνία από το 1395 ως το 1426 (ή το 1429), που οι ειδικοί αποδίδουν σε έναν ή περισσότερους συνεχιστές .
Κυρηναϊκοί φιλόσοφοι

Οι Κυρηναϊκοί φιλόσοφοι ήταν αρχαία ελληνική φιλοσοφική σχολή, που ιδρύθηκε τον 5ο αιώνα π.Χ. από τον Αρίστιππο τον Κυρηναίο. Μέλη της ήταν ο Θεόδωρος ο άθεος, ο Αννίκερις ο Κυρηναίος, η Αρήτη, ο Ηγησίας ο Πεισιθάνατος και ο Ευήμερος ο Μεσσήνιος.
Οι Κυρηναϊκοί θεωρούσαν ως υπέρτατο αγαθό τις ηδονές των αισθήσεων και έβαζαν το ατομικό συμφέρον πάνω από το κοινωνικό, σταδιακά όμως άρχισαν ο ένας μετά τον άλλο να εγκαταλείπουν πλέον τον ηδονισμό, τον τροποποιούσαν ή τον θεωρούσαν αδύνατο. Ο Ηγησίας μάλιστα έφτασε σε μια απαισιόδοξη βιοθεωρία.
Η διάρκεια της σχολής δεν προχωρά πέρα από τους αλεξανδρινούς χρόνους, καθώς στο εξής κέρδιζε έδαφος η Επικούρεια φιλοσοφία, η οποία τοποθετούσε πάνω σε άλλες βάσεις την ηδονή και την ανθρώπινη ευτυχία.
1567 Αλικόσκι

Φυσικά χαρακτηριστικά

Η μέση διάμετρος του Αλικόσκι εκτιμάται σε 67,83 ± 2,1 χιλιόμετρα. O φασματικός τύπος του είναι C (ανθρακούχος, κατά SMASSII) ή PU (κατά Tholen), ενώ το γεωμετρικό άλβεδό του είναι 0,0626. Ο Αλικόσκι περιστρέφεται γύρω από τον εαυτό του μία φορά κάθε 16 ώρες και 24 λεπτά.
Λεοπόλδος Α΄ του Βελγίου

Βιογραφία

Γεννήθηκε το 1790 στη Βαυαρία. Το 1816 νυμφεύτηκε την Καρλότα πριγκίπισσα της Ουαλίας, κόρη του Γεωργίου Δ΄ του Ηνωμένου Βασιλείου. Επ' ευκαιρία του γάμου του, έλαβε τον βαθμό του Στρατάρχη του Βρετανικού Στρατού και έγινε Ιππότης του Τάγματος της Περικνημίδας. Η σύζυγός του απεβίωσε την επόμενη χρονιά κατά τη διάρκεια του τοκετού.
Το 1830, μετά την υπογραφή της συνθήκης ανεξαρτησίας της Ελλάδας, του προσφέρθηκε ο Θρόνος της χώρας. Αυτός όμως αρνήθηκε (και τη θέση κατέλαβε ο Όθων της Βαυαρίας). Τον επόμενο χρόνο -και έχοντας κηρύξει ανεξαρτησία από την Ολλανδία στις 4 Οκτωβρίου 1830- το Κοινοβούλιο τού νεοσύστατου κράτους τού Βελγίου τού προσέφερε το Θρόνο, τον οποίο αυτός δέχθηκε στις 26 Ιουνίου 1831. Στις 21 Ιουλίου του ίδιου έτους ορκίστηκε «Βασιλιάς των Βέλγων», ημέρα που έκτοτε είναι Εθνική Εορτή.
Το 1832 νυμφεύτηκε τη Λουίζα της Ορλεάνης, κόρη του Λουδοβίκου Φιλίππου της Γαλλίας, με την οποία απέκτησε 4 παιδιά. Ανάμεσα σε αυτά συγκαταλέγεται η Καρλότα, σύζυγος του Μαξιμιλιανού, του Αυστριακού αυτοκράτορα του Μεξικού.
Απεβίωσε στις 10 Δεκεμβρίου 1865 και τον διαδέχθηκε ο δευτερότοκος γιος του Λεοπόλδος Β΄.
Αντίπατρος (γιος του Ηρώδη Α΄)

Βιογραφία

Ήταν ο πρωτότοκος γιος του Ηρώδη Α΄ του Μεγάλου, βασιλιά της Ιουδαίας και της πρώτης συζύγου του Δωρίδας. Έλαβε το όνομα του Αντίπατρου Α΄ του Ιδουμαίου, πατέρα του Ηρώδη Α΄.
Το 43 πΧ ο Ηρώδης χώρισε τη Δωρίδα και την εξόρισε μαζί με τον Αντίπατρο. Το 40 πΧ ο Ηρώδης νυμφεύτηκε τη Μαριάμνη Α΄ των Ασμοναίων. Το 29 πΧ, μετά την πτώση της Μαριάμνης Α΄, ο Ηρώδης ανακάλεσε τη Δωρίδα και τον γιο τους και το 13 πΧ έκανε τον Αντίπατρο διάδοχο με τη διαθήκη του. Αυτός κράτησε τη θέση του και μετά την άνοδο στη διαδοχή του Αλεξάνδρου και του Αριστοβούλου Δ΄, τέκνων της Μαριάμνης Α΄, το 12 πΧ. Όταν αυτοί εκτελέστηκαν το 7 πΧ, ο Αντίπατρος έγινε πάλι ο μόνος διάδοχος. 
Όμως το 5 πΧ ο Αντίπατρος σύρθηκε σε δίκη ενώπιον του Πούμπλιου Κουινκτίλιου Βάρου τότε Ρωμαίου κυβερνήτη της Συρίας, με την κατηγορία ότι ήθελε να σκοτώσει τον πατέρα του Ηρώδη. Ο Αντίπατρος βρέθηκε ένοχος από τον Βάρο, αλλά λόγω της υψηλής θέσης του, έπρεπε να συγκατατεθεί ο Οκταβιανός Αύγουστος για την προτεινόμενη ποινή του θανάτου. Έπειτα από την καταδικαστική αυτή απόφαση, ο Αντίπατρος έπαυσε του να είναι διάδοχος και αντ' αυτού έγινε ο Ηρώδης Αντίπας, 5ος γιος του Ηρώδη, από τη Μαλθάκη. Το 4 πΧ ο Αύγουστος ενέκρινε την ποινή και ο Αντίπατρος εκτελέστηκε. Τότε διάδοχος έγινε με νέα διαθήκη ο Ηρώδης Αρχέλαος 6ος γιος του Ηρώδη, από την Μαλθάκη, ενώ ο Ηρώδης Αντίπας και ο Φίλιππος (7ος γιος του Ηρώδη, από την Κλεοπάτρα) θα ελάμβαναν ορισμένες περιοχές. 
Η εκτέλεση τρίτου τέκνου του Ηρώδη, έκανε τον Αύγουστο να πει, "είναι καλύτερο να είσαι ο χοίρος του Ηρώδη, παρά ο γιος του". Τη φράση αναφέρει ο Μακρόβιος στα Σατουρνάλια.

Οικογένεια

Ξέρουμε δύο συζύγους του Αντιπάτρου από τα γραπτά του Ιωσήππου. Νυμφεύτηκε πρώτα την ανιψιά του Μαριάμνη Γ΄, κόρη του Αριστοβούλου Δ΄ και έπειτα μία υψηλής θέσης πριγκίπισσα των Ασμοναίων, κόρη του Αντιγόνου Β΄ Ματταθία τελευταίου βασιλιά από την Ασμοναϊκή δυναστεία της Ιουδαίας, ο οποίος ήταν και αρχιερέας. Αυτή ήταν εξαδέλφη της Μαριάμνης Α΄, περίφημης 2ης συζύγου του Ηρώδη. Ο Ιώσηππος καταγράφει, ότι ήταν στο ανάκτορο με τη Δωρίδα (μητέρα του Αντιπάτρου) για να υποστρίξει τον σύζυγό της κατά τη διάρκεια της δίκης του ενώπιον του Βάρου το 5 πΧ.

Στη φαντασία

Στο έργο του Ρόμπερτ Γκρέιβς ο Ιησούς βασιλιάς, ο Αντίπατρος νυμφεύεται μυστικά τη Μαρία, που είχε καταγωγή από τους βασιλείς των Ιουδαών. Ο γάμος έγινε για να δυναμώσει η θέση του Αντιπάτρου μεταξύ των επτά γιών του Ηρώδη ως μελλοντικού βασιλιά των Ιουδαίων. Σύμφωνα με τον Ιώσηπο, ο Αντίπατρος εκτελέστηκε πέντε ημέρες πριν το τέλος του Ηρώδη. Τότε η έγκυος Μαρία, για να προστατεύσει τον εαυτό της και το παιδί που θα γεννιόταν από την εξορία, προσποιήθηκε ότι παντρεύεται έναν ηλικιωμένο, ευλαβή ξυλουργό, τον Ιωσήφ. Το παιδί που θα γεννιόταν ήταν ο Ιησούς από τη Ναζαρέτ. Ο συγγραφέας Γιόζεφ Ράυμονντ υποστηρίζει την υπόθεση ως γεγονός. Αντίθετα από τον Γκρέιβς, ο Ράυμονντ λέει, πως η ΜΑρία ήταν η κόρη του ΑντιγόνουΒ΄ Ματταθία, τελευταίου βασιλιά των Ασμοναίων.
Καμπαρντιανή γλώσσα

Γραμματική

Τα Καμπαρντιανά, όπως όλες οι Βορειοδυτικές Καυκάσιες γλώσσες, έχει βασική τυπολογία πράκτορα–αντικειμένου–ρήματος, και χαρακτηρίζεται από εργατική κατασκευή της πρότασης.
Πολ Σάμιουελσον

Βιογραφία

Γεννήθηκε στο Γκάρι της Ιντιάνα. Ακολούθησε σπουδές στα πανεπιστήμια του Χάρβαρντ και του Σικάγο. Ο Σάμιουελσον ενέταξε τις μαθηματικές μεθόδους στην οικονομία. Δίδαξε στο Τεχνολογικό Ινστιτούτο Μασαχουσέτης και χρημάτισε σύμβουλος οικονομικών της κυβέρνησης των ΗΠΑ. Το 1970 τιμήθηκε με το βραβείο Νόμπελ Οικονομικών Επιστημών.
Απεβίωσε στο Μπέλμοντ της Μασαχουσέτης έπειτα από βραχυχρόνια ασθένεια σε ηλικία 94 ετών στις 13 Δεκεμβρίου 2009.

Έργο

Θεωρείται ο "πατέρας" της σύγχρονης οικονομικής θεωρίας του Κέινς και ότι ανέπτυξε την νεοκλασική οικονομική επιστήμη. Η διδακτορική διατριβή του οικονομολόγου με τίτλο Τα θεμέλια της Οικονομικής Ανάλυσης (εκδόθηκε το 1947) αποτελεί θεμελιώδη εργασία για τα σύγχρονα οικονομικά μαθηματικά. Στο έργο αυτό ο Σάμιουελσον πραγματεύεται με μαθηματική μέθοδο τα σπουδαιότερα οικονομικά προβλήματα, ενώ σε άλλο έργο, με τίτλο Οικονομικά, ασχολήθηκε με τις οικονομικές επιδράσεις.